Paypal trækker sig fra Facebook-kryptovaluta

Alliancen bag kryptovalutaen Libra, og den dertilhørende digitale tegnebog Calibra, er blevet en partner fattigere. Paypal meddelte fredag, at de trækker sig ud af alliancen – årsagen siger de ikke noget om. Paypal var ellers en af de virksomheder, der valgte at putte penge i projektet, sammen med blandt andet Visa, Mastercard og Uber.

Libra blev præsenteret af Facebook i juni måned, men tiltaget er blevet kritiseret skarpt af politikere – og både England og Frankrig har foreslået, at man blokerer helt for valutaen i EU. Ifølge Paypal støtter firmaet stadig op om valutaen, men har valgt at fokusere på sin egen kerneforretning.

I en kommentar til Paypals tilbagetrækning fra projektet, meddeler Libra Association, at de godt var klar over at det ville blive svært at ”omstrukturere det finansielle system”.

Facebook håber at den nye kryptovaluta kan fungere som bank for de milliarder af mennesker, der ikke har umiddelbar adgang til finansielle tjenester. Det er primært udviklingslande, der sigtes efter, men da planen er at Libra skal integreres i både Facebook, Instragram og WhatsApp, vil kryptovalutaen også være bredt tilgængelig. Via den også annoncerede digitale tegnedreng Calibra, kan man sende og modtage Libra. Det kræver ikke at man har konto i et pengeinstitut for at benytte valutaen.

Både den amerikanske præsident og G7-landende, der består af de syv førende økonomier i verden, har tidligere været ude og advare mod Libra. De planlægger at indføre et fælles vagtværn, der skal skal undersøge eventuelle risici ved Libra og lignende kryptovalutaer.

Paypal trækker sig fra Facebook-kryptovaluta